《喜九弟闭关结伴苦学》
明代·霍与瑕

忽惊时序迅轮回，长啸东风立晚台。花影渐稀春事足，书声何晚夜窗开。

论文当日饶高手，渴睡经年愧腐才。知尔从来骨相别，故寻仙侣上天台。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。